text: Sidste chance for den helt rigtige julegave
  23 december 2014 kl. 16.47
  Det er ikke alle, der er i god tid med gaverne. Men heldigvis havde alle en sidste chance for at nå i butikkerne i dag.
  For nogen kan gaveræset godt blive udskudt. Men lige pludselig er det den 24. december, og så er der kun Netto og den lokale tankstation tilbage.
  Men heldigvis havde butikkerne rundt om i landsdelen åbent i dag, så de sidste køb kunne foretages. Et af de steder var Borgen i Sønderborg.
  - Vi har mærket en større julehandel i vores butik i år, siger Dorthe Johannsen fra smykkebutikken Vibholm, som stod klar til at hjælpe de sidste julekunder i år.
  Vi sender direkte fra Sønderborg i aften, se med klokken 19.30 på TV SYD.
  